# Margaret Qualley

Sarah Margaret Qualley (Kalispell, 23 d'octubre de 1994) és una actriu, ballarina i model estatunidenca, coneguda per interpretar Jill Garvey a la sèrie d'HBO The Leftovers, Pussycat a Once Upon a Time in Hollywood i Sue a The Substance

## Primers anys

Margaret Qualley va néixer el 23 d'octubre de 1994. És filla de l'actriu Andie MacDowell i del model Paul Qualley. Té una germana major, Rainey (nascuda el 1990). Rainey és també actriu i model, així com cantautora amb el sobrenom de Rainsford. Les germanes Qualley van passar els seus primers anys en un ranxo a Missoula. Els pares de Qualley es van separar quan ella tenia cinc anys.

### Educació i formació

Quan era adolescent i va créixer a Asheville, Carolina del Nord. Va fer la seva estrena al Bal des débutantes de París. Als 14 anys va estudiar dansa a la North Carolina School of the Arts on es va formar com a ballarina, va participar en l'American Ballet Theatre i va estudiar a la Professional Children's School de Nova York. A l'edat de 16 anys, després d'una oferta de la companyia de teatre North Carolina Dance Theater, Qualley va decidir deixar la dansa i va començar a treballar com a model. Qualley ho explica així: «Vaig escriure a la meva mare dient-li, "Mira, no crec que vulgui ser ballarina mai més, així que deixaré el ballet, em quedaré aquí i tindré aquests ingressos la setmana vinent". Ho vaig exposar d'una manera que no podia oposar-s'hi perquè ho tenia tot força organitzat». Més tard va assistir al programa d'estiu de la Royal Academy of Dramatic Art de Londres.

## Carrera
### Modelatge

El 2011, Qualley va debutar com a model durant la New York Fashion Week, modelant per a Alberta Ferretti. També signà amb IMG Models i Uno Models Barcelona.

### Interpretació

Qualley va aparèixer per primera vegada a la gran pantalla l'any 2013 interpretant un petit paper en la pel·lícula de Gia Coppola, Palo Alto. El juny de 2013, va obtenir un paper a la sèrie The Leftovers. Va aparèixer a la pel·lícula d'Adam Wingard per a Netflix, Death Note. L'abril de 2016, s'uní al ventall del segon llargmetratge de Shawn Christensen, Sidney Hall. També és la protagonista d'un anunci publicitari realitzat per a l'empresa de perfums Kenzo.
El juliol de 2019, va participar en la novena pel·lícula de Quentin Tarantino, Once Upon a Time in Hollywood, juntament amb Brad Pitt, Leonardo DiCaprio, Al Pacino, Margot Robbie i Luke Perry, com una de les integrants de la família Manson.
Va continuar refermant-se com a actriu principal amb produccions com IO, Strange but True (2019) i My Salinger Year (2020). La seva interpretació d'una empleada domèstica i mare soltera en la minisèrie Maid (2021) va suscitar comentaris positius de la premsa.
Els seus següents projectes cinematogràfics van ser Stars at Noon (2022) i Sanctuary (2022). El 2024 va participar en Drive-Away Dolls, una comèdia dirigida per Ethan Coen, i a The Substance (2024), que va protagonitzar juntament amb Demi Moore.

## Vida personal

L'octubre de 2012 va començar a sortir amb Nat Wolff, una relació que va acabar a finals de 2014. Durant el 2019 va mantenir una breu relació amb l'humorista Pete Davidson. Des del juny de 2014, Qualley és alumna de la Universitat de Nova York.

## Filmografia
### Cinema

| Any | Títol | Paper | Director | Notes |
| 2013 | Palo Alto | Raquel | Gia Coppola |
| 2016 | Dream Girl | Nora | Lauren Caris Cohan | Curtmetratge |
| 2016 | The Nice Guys | Amelia Kuttner | Shane Black |
| 2016 | Novitiate | Germana Cathleen Harris | Margaret Betts | |
| 2017 | Sidney Hall | Alexandra | Shawn Christensen | |
| 2017 | Death Note | Mia Sutton / Kira | Adam Wingard | Netflix |
| 2019 | Io | Sam Walden | Jonathan Helpert | Netflix |
| 2019 | Native son | Mary Dalton | Rashid Johnson | |
| 2019 | Adam | Casey Freeman | Rhys Ernst | |
| 2019 | Once Upon a Time in Hollywood | Pussycat | Quentin Tarantino | |
| 2019 | Strange but True | Melissa Moody | Rowan Athale | |
| 2019 | Seberg | Linette | Benedict Andrews | |
| 2020 | Wake Up | Jane Doe | | Curtmetratge |
| 2020 | Somnis d'una escriptora a Nova York | Joanna | Philippe Falardeau | |
| 2022 | Stars at Noon | Trish | Claire Denis | |
| 2022 | Sanctuary | Rebecca | Zachary Wigon | |

### Televisió

| Any | Títol | Paper | Notes |
| 2014-2017 | The Leftovers | Jill Garvey | |
| 2018 | Asesinato en El Hormiguero Express | Margaret Qualley | Telefilm |
| 2019 | Fosse/Verdon | Ann Reinking | Minisèrie |
| 2021 | Maid | Alex Russell | Minisèrie |

### Videojocs

| Any | Títol | Paper | Notes |
| 2019 | Death Stranding | Mama & Lockne | Veu i captura de moviments |

## Referències

* ↑ «Margaret Qualley, hija de Andie MacDowell, es la nueva revelación de Hollywood». El País [Madrid], 23-08-2019. ISSN: 1134-6582.
* ↑ «InStyle Magazine Covers: 1995» (en anglès). In Style Magazine. [Consulta: 22 maig 2016].
* ↑ «Andie Macdowell profile» (en anglès). filmreference.com. [Consulta: 22 maig 2016].
* ↑ «Getting to that Stage: Rainey and Margaret Qualley, photographed at Alder Manor, in New York» (en anglès). Vanity Fair. [Consulta: 9 juliol 2014].
* ↑ «Social Safari in Paris, France» (en anglès). newyorksocialdiary.com. Arxivat de l'original el 24 de gener de 2019. [Consulta: 22 maig 2016].
* ↑ «Rainsford on Her Manifesting Pop Stardom and Fitting Fashion In, Too: New Face, Fresh Style» (en anglès). Billboard [Consulta: 24 juliol 2017].
* ↑ «Rainey and Margaret Qualley on Their Singing and Acting Careers» (en anglès). HWD [Consulta: 24 juliol 2017].
* 1 2 «Introducing indie actress Margaret Qualley» (en anglès). Evening Standard [Consulta: 25 juliol 2017].
* ↑ «MacDowell Colony» (en anglès). Town and Country Magazine. [Consulta: 14 novembre 2016].
* ↑ «Debutantes in movies: Stars of stage and screen» (en anglès). NOLA.com. [Consulta: 14 agost 2015].
* ↑ «Margaret Qualley plays Justin Theroux's daughter on The Leftovers but her real-life Mom is famous, too» (en anglès). Bustle, 29-06-2014.
* ↑ «Andie MacDowell's Daughters Make the Move to LA» (en anglès). The Daily Truffle, 02-09-2016. Arxivat de l'original el 2020-01-26. [Consulta: 26 gener 2020].
* ↑ «Andie Macdowell's daughter, 16, makes modelling debut at Philosophy di Alberta Ferretti's New York Fashion Week show». Daily Mail, 15-09-2011.
* ↑ «IMG Models, Margaret Qualley - Model». www.imgmodels.com. Arxivat de l'original el 2018-06-12. [Consulta: 10 desembre 2015].
* ↑ «Margaret Qualley». www.unomodels.com. Arxivat de l'original el 22 de desembre de 2015. [Consulta: 10 desembre 2015].
* ↑ «Palo Alto's Young Hollywood Cast». W Magazine, 06-05-2014. Arxivat de l'original el 2014-07-14. [Consulta: 26 gener 2020].
* ↑ «Cable Pilots ‘The Leftovers', ‘Quarry’ & ‘The Strain' Add To Casts». Deadline, 20-06-2013.
* ↑ Kroll, Justin. «‘The Leftovers' Star Margaret Qualley Joins Nat Wolff in ‘Death Note’». Variety, 12-11-2015. [Consulta: 16 abril 2016].
* 1 2 Kroll, Justin. «Blake Jenner, Margaret Qualley and Tim Blake Nelson Join ‘Sidney Hall' (EXCLUSIVE)». Variety, 25-04-2016. [Consulta: 25 abril 2016].
* ↑ «Quién es quién en la peli de Tarantino sobre la masacre de Charles Manson», 21-03-2019. Arxivat de l'original el 2020-02-06. [Consulta: 26 gener 2020].
* ↑ «Pete Davidson y Margaret Qualley están en una relación», 30-09-2019. [Consulta: 26 gener 2020].
* ↑ «Meet Margaret Qualley: HBO's Next It Girl». Vogue, 26-06-2014. Arxivat de l'original el 27 de juliol de 2014.
* ↑ Ruiz Jiménez, Eneko «Érase una vez… el nepotismo de Hollywood». El País [Madrid], 12-08-2019. ISSN: 1134-6582.
* ↑ «Somnis d'una escriptora a Nova York». ésAdir.cat. [Consulta: 24 agost 2023].
* ↑ «Stars at Noon». D'A Festival Cinema Barcelona. [Consulta: 24 agost 2023].